
TEXT UȘOR DE ÎNȚELES

SCAUN COLȚAR

Scaunul colțar este făcut din lemn.
A fost făcut pentru colțul unei camere.
Trei dintre picioarele scaunului continuă în sus și
formează spătarul.
Pe lemn sunt sculptate plante și animale.
Brâncuși l-a făcut când era foarte tânăr și învăța la Craiova.
Este una dintre cele mai vechi lucrări ale lui Brâncuși care
s-au păstrat.

CUVÂNT NOU: SPĂTAR
Spătarul este partea scaunului pe care ne sprijinim spatele.

